Na temelju članka 7.stavka 2. Zakona o financiranju političkih aktivnosti i izborne promidžbe („Narodne novine“ br:24/11 ,61/11, 27/13, 48/13-pročišćeni tekst, 2/14, 96/16 I 70/17) i članka 28.Statuta Općine Zažablje (Službeni glasnik Dubrovačko-neretvanske županije“ br. 06/13), Općinsko vijeće Općine Zažablje na svojoj IV. sjednici održanoj dana 21 . prosinca 2017.godine, donijelo je

**O D L U K U**

**o raspoređivanju sredstava za financiranje političkih stranaka zastupljenih u Općinskom vijeću Općine Zažablje u 2018.godini**

Članak 1.

Ovom odlukom raspoređuju se sredstva za redovito godišnje financiranje političkih stranaka zastupljenih u Općinskom vijeću Općine Zazablje za 2018. godinu, koja su osigurana u Proračunu Općine Zažablje za 2018.godinu

Raspodjela sredstava iz stavka 1. Ovog članka utvrđuje se za razdoblje od 01.siječnja do 31.prosinca 2018.godine.

Članak 2.

Pravo na redovito godišnje financiranje imaju političke stranke koje imaju vijećnika u Općinskom Vijeću.

Za svakog člana Općinskog vijeća utvrđuje se jednaki godišnji iznos sredstava tako da svakoj pojedinoj stranci pripadaju sredstva razmjerno broju njenih članova u trenutku konstituiranja Općinskog vijeća.

Za svakog člana Općinskog vijeća utvrđuje se godišnji iznos sredstava u visini od 10 kn.

Članak 3.

 Sredstva osigurana u Proračunu Općine Zažablje za 2018.godinu raspoređuju se političkim strankama kako slijedi:

* Hrvatska demokratska zajednica -HDZ iznos od 50,00 kn
* Most nezavisnih lista -MOST iznos od 40,00 kn

 Članak 4.

Raspoređena sredstva iz članka 3. Ove Odluke će se doznačiti na žiro-račun političke stranke, temeljem dostavljene zamolbe.

Članak 5.

Ova Odluka stupa na snagu osmog dana od dana objave u „Službenom glasniku Dubrovačko-neretvanske županije“, a primjenjuje se od 01.siječnja 2018.godine.

Klasa: 402-08/17-01/ 033

Urbroj: 2148-06-17-2

Mlinište, 21.prosinca 2017.godine

 Predsjednik:

 Ivan Vidović,v.r.

REPUBLIKA HRAVATSKA

DUBROVAČKO-NERETVANSKA ŽUPANIJA

OPĆINA ZAŽABLJE

OPĆINSKO VIJEĆE